193 
grusbedækkede Fjeldskrænter og danner ofte store lysegule Flække, 
især paa de mod SO. vendende Skrænter (kfr. Yatnsdalsfjall). 
I Dværgpileregionen optræder Carex rigida pletvis i saadan 
Mængde, at den bliver den dominerende Art, uagtet Grunden, hvor 
den voxer, hælder stærkt og paa denne Tid er næsten helt tør, og 
den danner et sammenhængende Dække, altid af en ringe, ofte kun 
af 1 eller faa Kvadratfavnes Udstrækning. Paa disse Stargræspletter 
fandt jeg, foruden adskillige af Dværgpiledækkets Planter, nogle 
udprægede Myrplanter, f. Ex. Car damine pr atensis og Saxifraga 
Hirculus , og mellem disse voxede nogle forvildede Individer af Saxi¬ 
fraga decipiens og Alsine propinqua fra de omgivende Grusskrænter. 
En udviklet Hedevegetation fandt jeg ingensteds højt til Fjelds. 
Denne Vegetations fornemste Karakterplanter, f. Ex. Empetrum , Dryas 
o. fl., optraadte kun yderst sparsomt; blot enkelte forkrøblede Indi¬ 
vider fandtes indblandede i Dværgpiledækket. Paa en lille, brat, 
tør Skrænt hk dog Revlingen Overhaand og dannede et usammen¬ 
hængende Dække. 
Paa de nøgne „Melar“ og de af Stenskred bedækkede Skrænter 
højt til Fjelds ses alle Vegne Tuer af Silene acaulis og Saxifraga 
oppositifolia ; Sedum acre er ogsaa temmelig almindelig. Enkelte 
Individer af Ranunculus glacialis titte hist og her frem mellem 
Skredgruset, men denne smukke, udprægede Højfjeldsplante bliver 
hyppigere, jo højere man stiger op ad Fjeldet, og paa den øverste 
smalle grusbedækkede Fjeldmønning voxede den i Mængde. — Af 
andre Planter noterede jeg deroppe indtil 8000' over Havet: Saxi¬ 
fraga oppositifolia, Cerastium alpinum f. lanata (i Frugt), Poa al¬ 
pina, Aira alpina, Poa cæsia, Saxifraga hypnoides, S. decipiens, 
Polygonwn viviparum, Silene acaulis, Armeria maritima, Salix her- 
bacea, Arabis petræa\ paa Fjeldets højeste Top, som ragede be¬ 
tydeligt op over den øvrige Fjeldmønning, noterede jeg foruden 
nogle af de allerede nævnte: Arabis alpina, Saxifraga cernua, 
S. nivalis i store kraftige Individer og rigelig blomstrende, og en 
Form af S. decipiens med smaa hvidagtige Kronblade. 
